София Прайд

София прайд е името на ежегодното шествие за равни права на нехетеросексуалните и трансджендър хора в България, чиито участници призовават към обществено приемане и равни права за хомо-, би- и транссексуалните хора в България. Парадът се провежда ежегодно в София, през месец юни, от 2007 г. насам.
Върху хомосексуалността в България понастоящем липсва пространно историческо изследване и сериозни документални данни. В спомени на различни личности обаче се посочва, че в началото на 60-те години в София част от артистите на оперетата, известни с хомосексуалността си, организират шествие, тръгнало от Централната минерална баня и стигнало до Горна баня. Участниците били преоблечени с рокли и перуки, а в хода на шествието отправяли провокативни шеги към околните. Тази проява не останала незабелязана от Държавна сигурност, които скоро след това организирали четири групови съдебни процеса – през 1961, 1964, 1974 и 1981 г. – срещу широк кръг български културни дейци, чиято хомосексуалност била публична тайна.
Първото документирано публично събиране на нехетеросексуални хора в България е на 17 май 2005 г. по повод Международния ден за борба с хомофобията. Шествието е организирано в София от неправителствената организация БГО Джемини, участие вземат около 500 души и носи името „Поход ЗА равноправие“.
Първият официален София Прайд се провежда на 28 юни 2008 г. под надслов „Аз и моето семейство“. Датата е избрана в памет на историческите събития в Стоунуол, Ню Йорк, започнали на 28 юни 1969. Първият София Прайд в България официално е подкрепен от редица чуждестранни посолства в страната.
От съображения за сигурност, маршрутът на шествието е кратък, а настоятелните заплахи от крайно-десни националистически групировки довеждат до неголяма посещаемост. Засилените мерки, взети за безопасността на участниците, не са напразни – прайдът бива нападнат от няколкостотин скинари, неонацисти и националисти, които успяват да хвърлят по участниците коктейл Молотов. Българската полиция арестува 88 души, сред които лидерът на БНС Боян Расате.
Въпреки проблемите, събитието влиза в историята като първото значимо открито заявяване на ЛГБТ общността в България.
Второто шествие, проведено на 27 юни 2009, е наречено „Rainbow Friendship“ (на български: Приятелство под дъгата). Над 300 души преминават по бул. Васил Левски със знамена и балони. Инциденти и сериозни провокации няма.
Вторият София Прийд официално е подкрепен от българската политическа партия Зелените.
Третият София Прайд, проведен на 26 юни 2010 е най-успешният към онзи момент Прайд в България, с над 700 участници. Шествието преминава под надслов „Обичай равенството, прегърни многообразието.“ За първи път парламентарно предствена българска политическа партия подкрепя София Прайд. Това са Демократи за силна България (ДСБ). По повод третия София Прайд Националното ръководство на партията изпраща до организаторите следното писмо:
Политическа подкрепа е заявена и от извънпарламентарните Зелени, и Българската социалистическа младеж. Гост на парада е британският евродепутат Майкъл Кешман.
Четвъртият български ЛГБТ парад се провежда на 18 юни 2011 в София. Началната точка отново е Мостът на влюбените.
На 20 май 2011, Георги Кадиев, общински съветник от БСП, внася в Столичния общински съвет доклад и проекторешение в подкрепа на писмо с вх. № 6201 – 67/12.05.11, с което координаторите на фестивалното шествие София прайд 2011 г-ца Аксиния Генчева и г-ца Магдалина Генова канят Столична община за съорганизатор на четвъртия гей-парад.
Кметът на София Йорданка Фандъкова и Столичният общински съвет не изказват официално становище по внесеното предложение.
По данни на организаторите участие в шествието вземат над 1200 души. Според други оценки, те са около 300. Преди началото на шествието кандидатът за кмет на София и общински съветник от БСП Георги Кадиев, отива заедно със съпругата си Соня на Моста на влюбените, в знак на солидарност с участниците. Въпреки демонстрираната либералност, по-късно през същия ден Кадиев заявява, че е против гей браковете и осиновяването на деца от хомосексуални двойки, както и че „предпочита нормалните семейства“.
Лили Иванова приветства участниците в София прайд 2011 с думите:
Петият юбилеен „София Прайд“ е проведен от 16 до 19 часа на 30 юни 2012 г. около Паметника на Съветската армия и е предхождан от едноседмична културна програма, включваща „София Прайд Арт седмица“ и „София Прайд Филм фест“. Събитието се осъществява с подкрепата на дипломатическите мисии на Аржентина, Австрия, Белгия, Великобритания, Дания, Германия, Финландия, Франция, Нидерландия, Норвегия, Сърбия и САЩ. Според организаторите в прайда участват над 1500 души. Според техните опоненти от БНС, участниците в петия гей-парад са около 400. Включва се депутатът от XLI народно събрание Петър Курумбашев (избран в София с листата на Коалиция за България), а Кристина Димитрова, член на националния съвет на ПП „Зелените“ произнася приветствена реч. Мария Илиева, Софи Маринова, Орлин Павлов, Поли Генова, Цветелина Чендова и групата „Voice of Boys“ пеят безвъзмездно, в подкрепа на събитието и ЛГБТ-хората в България. В шествието се включват посланикът на САЩ в България Н. П. Джеймс Уорлик и посланикът на Великобритания Н. П. Джонатан Алън.
Месец преди събитието ставрофорен свещеноиконом Евгений Янакиев от православния храм „Свети Димитър“ в Сливен заявява, че „цялото ни общество трябва да се противопостави по всякакъв начин срещу гей парада, който се готви. За това призовавам днес всеки, който се счита християнин и българин. Замерването с камъни е удачен вариант.“ Светият синод на БПЦ излиза със специално обръщение, в което „умоляват родители, учители и възпитатели да не допускат своите чеда и възпитаници да участват, нито да стават свидетели на тази вредна демонстрация“. В деня на петия гей-прайд от 11 ч сутринта български националисти провеждат контрашествие срещу гей-парада, под надслов „Стига вече чужд диктат – не желаем гей-парад“. В него се включват около 300 души. Отправната точка е НДК, където държат речи Ангел Джамбазки от ВМРО - Българско национално движение, Адриан Асенов от Атака, Симеон Костадинов и Пламен Димитров от БНС. След речите по бул. „Витоша“ тръгва шествие, под звуците на български патриотични песни. То е водено от три млади двойки, облечени като младоженци, символизиращи традиционния свещен брачен съюз между мъжа и жената. Редом до тях върви православен свещеник. Участниците скандират: „Българио, събуди се!“, „Свободен, социален, национален!“, „За България – свобода или смърт!“ и издигат плакати „Още един Содом ли искате?“, „Който иска гейове – да ги вземе в държавата си“. Крайната точка на националистическото шествие е църквата „Св. Неделя“. На протест срещу хомосексуализма излизат и националисти в Стара Загора. Те определят петия гей-прайд като „хомотероризъм“ и „извращение“.
На петия гей-прайд, както и при всички останали шествия, за пореден път е осъществено хомофобско нападение от омраза.
Макар че първоначално определената дата за провеждане на шестия гей-парад „София Прайд 2013“ е 22 юни, на 20 юни организаторите оповестяват, че го отлагат от съображения за сигурност. БПЦ излиза с позиция против шествието. БХК изпраща отворено писмо до българските медии, в което изказва протест срещу отлагането на прайда и напуска организационния комитет. Според организацията „отлагането на София Прайд 2013, без да се прави нищо за ограничаване на хомофобското контрашествие, организирано от „Български национален съюз“ и подобните му прояви, затвърждава политиката на омраза в България“.
В осмото шествие се включват над 1500 души. Няма инциденти. Главната цел на прайда е спирането на насилието над ЛГБТИ ученици.
Провежда се на 18 юни 2016 г. Рекорден брой хора се включват в шествието – над 2100 души по официални данни. Организаторите на събитието казват:
Успоредно с него се провежда и анти-гей шествието, където няколко десетки скинари с фашистко-националистически идеологии се събират по абсолютно същото време, когато започва и София Прайд. За първа година също така църквата призовава за отнасяне с любов към хората с нетрадиционна сексуална ориентация, което може да се определи като революционна стъпка във взаимоотношенията на гей-обществото и БПЦ:
Множество коментари относно парада биват отправяни поради това, че той се провежда на Черешова Задушница. Участниците обаче обясняват, че на Задушница също се почита смъртта на много ЛГБТ хора.
Първият гей парад в София през 2008 г. е нападнат от патриоти и националисти, които успяват да хвърлят по участниците коктейл Молотов. Българската полиция арестува 88 души, сред които лидерът на БНС Боян Расате.
Следващите гей паради протичат по-спокойно, но нито веднъж маршрутът на гей парада не е бил обявяван предварително, от съображения за сигурност. Гей парадите се охраняват от стотици полицаи и частни охранители, за които през 2011 г. са похарчени 4970,00 лв, заплатени от събрания с доброволни дарения бюджет. Сериозни инциденти, довели до тежки физически увреждания и инвалидност на участниците в София прайд, не са допускани, но всяка година без изключение на шествието има пребити при хомофобски нападения от омраза.
Ежегодно националистически и крайно-десни формации използват събитието за предизвикване на директен сблъсък, в това число и с органите на МВР. За сигурността на София прайд 2011 са предприети следните мерки:
Въпреки това, двама души на мотоциклети „Хонда“ и „Бета“ успяват да се врежат в шествието до подлеза на НДК. Полицаите залавят единия, който е задържан за изясняване на случая. Другият успява да избяга.
Петима от участниците в София прайд 2011 – Калоян Станев от Българския хелзинкски комитет, Димитър Димитров, и още трима активисти на младежката фондация „ЛГБТ Действие“, са нападнати в гръб с юмручни удари и ритници, малко след края на шествието, на излизане от магазин за хранителни стоки. След края на София прайд 2011 те си тръгнали организирано, без да показват ЛГБТ символи, като за по-голяма сигурност се движели по централните улици, където има охранителни камери и посолства, и са носили електрошок.
Полицията отвежда трима души в Първо и в Четвърто РПУ в София и съставя протоколи за полицейско предупреждение на други единадесет, във връзка със сигурността на София прайд 2011.
След петия гей-прайд 25-годишен участник е съборен на земята и бит с ритници в района на метростанция „Сердика“, нападателите успяват да избягат.
За да се осигури безопасността на участниците в София прайд 2011, организаторите се обръщат към тях с молба:
Органите на реда няма да допускат в шествието лица, които носят със себе си:
Всички гей паради в България са били подкрепяни официално от редица чуждестранни посолства в страната. През годините София прайд е подкрепян от посолствата на Белгия, Бразилия, Великобритания, Германия, Дания, Испания, Италия, Норвегия, САЩ, Словения, Финландия, Франция, Холандия, Швейцария и Швеция в България.
В подкрепа за провеждането на София прайд 2011 американският посланик в България – Джеймс Уорлик, заявява:
София прайд официално е подкрепян от:
София прайд официално е подкрепян от Антоанета Добрева-Нети, Галена, Деница от Мюзик айдъл 1, Деси Слава, Дара Екимова, Дара, Джеймс Уорлик, Лили Иванова, Мария Бакалова, Мария Илиева, Мартина Вачкова, Михаела Филева, Николай Атанасов, Николай Хаджигенов, Николета Лозанова, Орлин Павлов, Поли Генова, Преслава от Мюзик айдъл 3, Прея, Рут Колева, Сашка Васева, Светозар Христов, Софи Маринова, Христо Иванов, Цветелина Чендова, „Voice of Boys“ и др.
Георги Кадиев, общински съветник от БСП и кандидат за кмет на София изказва официалната си подкрепа за провеждането на София прайд 2011 и във връзка с предстоящите местни избори заявява:
България е държава с традиционно ниска толерантност към хомосексуалността. Според доклади на Европейската агенция за основни права (FRA), България е държавата с най-ниска търпимост към ЛГБТ-хората в целия Европейски съюз през 2009 и 2011 и 2019 година. Според официалните данни на Евробарометър за 2019 година, едва 20% от респондентите в България считат, че няма нищо нередно във връзката между двама души от един и същи пол, докато 71% са на обратното мнение. Само 16% считат, че трябва да бъдат разрешени еднополовите бракове, а 76% са против.
Свети Синод призовава властите да забранят провеждането на гей парада, а гражданите и родителите – да не участват в него, и да не допускат децата им да бъдат свидетели на гей парада. По повод на петия гей-парад Светият Синод, духовенството и православни християни от БПЦ
По повод на петия гей-парад ставрофорен свещеноиконом Евгений Янакиев от православния храм „Свети Димитър“ в Сливен заявява, че цялото българско общество трябва да се противопостави на неговото провеждане. За държавните служители, разрешили мероприятието, о. Евгений цитира думите на Иисус Христос „А който съблазни едного от тия малките, които вярват в Мене, за него е по-добре, ако му надянат воденичен камък на шията и го хвърлят в морето.“ (Марк. 9:42)
През 2016 г. Патриарх Неофит осъжда провеждането на поредния прайд, с думите: „На 18 юни – Задушница, когато православните християни възпоменават паметта на своите починали близки... В централната част на столицата ни отново ще станем свидетели на открита, натрапвана пропаганда и публична демонстрация на хомосексуализма като начин на живот... Като се отнасяме с пастирска загриженост, отговорност и любов към хората с хомосексуални наклонности, както към всички чеда на Българската православна църква и целия български народ, решително се противопоставяме на опитите да се представи и наложи греховната тенденция като норма в нашето общество, като повод за гордост и пример за подражание. “
СДС категорично се противопоставя на натрапчивата демонстрация на ЛГБТИ – общността в поредния прайд на 12 юни 2021 г. в София:
Официални изказвания срещу провеждането на София прайд са правени от:
Официални изказвания срещу провеждането на София прайд са правени от Ангел Джамбазки, Боян Расате, Волен Сидеров, Красимир Каракачанов, Сергей Станишев, Стефан Софиянски и др.
На 6 септември 2010 г. Пловдивският митрополит Николай остро критикува проведения три месеца по-рано София прайд 2010 и с думите:
награждава кмета на Пазарджик Тодор Попов и прокурора от градската окръжна прокуратура Стефан Янев, с новосъздаденото отличие на Пловдивска епархия – ордена „Свети апостол Ерм“. Двата ордена са връчени за приемането и отстояването на чл. 14 от Наредбата за обществения ред в Пазарджик, който гласи: Забранява се публично демонстриране и изразяване на сексуална и друга ориентация на обществени места. По-късно този член е отменен от Административния съд в Пазарджик, след протести на българската ЛГБТ общност до Комисията за защита от дискриминация и до Омбудсмана на Република България, които постановяват, че чл. 14 дискриминира хората с нетрадиционна сексуална ориентация.